Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 925

5. Sportjátékok elemei Évfolyam: 7. Cél: A rendszeres mozgás, testedzés, és az egészséges életmód iránti igényt kialakítani. Az egészséges testi fejlődést biztosítani. A mozgásnevelés tantárgy tanítása során kialakított és begyakorolt mozgáselemeket rögzíteni. A sportjátékokhoz szükséges elemi és tájékozódási képességet /figyelem/ fejleszteni. Ügyességet, erőt, állóképességet, kitartást, edzettséget, bátorságot, akaratot fejleszteni. Sportversenyek elemeit elsajátítani. Feladat: A sportjátékok alapvető játékelemeinek megismerése, felkészülés iskolai sportversenyekre. Ritmus és sorrend megtartása mozgásos feladatokban. Gimnasztikai alapformájú gyakorlatok rögzítése. Térbeli irányok viszonyfogalmak használata. Alapmozgások gyakorlása. Testi fejlődés zavarainak korrekciója. Labda- biztonság növelése. Növekvő elem és ütemszámú mozgássorok elsajátítása. Elvárt teljesítmény: Végezzen irányítással összetett utánzó gyakorlatokat, törekedjen az ütemtartásra. Próbálkozzon hosszabb labdavezetéssel. Tudjon alsó és felső dobással célba dobni. Végezze mind hosszabb időtartamban az izomerősítő gyakorlatokat. Ismerje az általa használt tornaszerek nevét, azok balesetmentes használatát. Kapcsolódjon be aktívan a versenyjátékokba, tudjon csapatához alkalmazkodni. Értékelés: Folyamatos megfigyelés és szóbeli értékelés a versenyzésekben, sportjátékokban, a szocializáció terén a küzdés, kitartás képességének kialakulásában. Félévkor szóbeli tájékoztatás. Év végén minősítés osztályzattal, kiegészítve részletes írásbeli tájékoztatással. Évenként P.A.C. felmérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes